A Umana Kakailai.
114.
Ba Israel i ga irop kan Aigipto, Ra kuba i Iakob kan ra tarai ba i enana kadia tinata; 
Ra Luluai i ga pilak pa Iuda upi kana pal tabu, Ma Israel upi kana pakana ba i varkurai tana. 
A ta i gire ma i lop, Iordan i alir murmur. 
A umana buabuana dia pil da ra me, a tomotoina, A umana ilil da ra nat na sip. 
U ti dave ra ta, tago u lop? U Iordan, u dave, tago u alir murmur? 
I dave avat a umana buana, tago ava pipil da ra me? Avat a umana ilil, tago ava pipil da ra umana nat na sip? 
U ra rakarakan a gunagunan, una dadadar, tago ra Luluai i bang ati; Tago ra God kai Iakob go kari; 
Nina i pukue ra vat ki upi ra kabipolo, Ma ra dekdek na vat upi ra mata na tava. 
